DA se federale voorsitter aangewysHelen Zille, federale voorsitter van die DA saam met DA-leier Mmusi Maimane (Foto: Simphiwe Mbokazi/ANA) Die Demokratiese Alliansie het Sondag sy nuwe federale voorsitter aangewys. Helen Zille, voormalige leier van die DA, is Sondag as die DA se federale voorsitter aangewys tydens die party se raadsvergadering in Johannesburg. Sy vervang veteraan raadsvoorsitter James Selfe, wat uitgetree het ná hy sy bedanking na die algemene verkiesing op 8 Mei aangekondig het. “Die verkiesing van ‘n nuwe voorsitter vir die federale raad bied ‘n geleentheid tot hernuwing en verandering vir die DA. Ons wens Helen Zille geluk met die verkiesing en sien uit na ‘n nuwe energie, en die idees en lewenslus wat sy bring,” het die DA gesê.